TOƁERE 13
Timotee no faalanoo wallude yimɓe
Timotee hari ko suka weltinooɗo wallugol yimɓe. O yahuno nokkeeli buy fii wallugol yimɓe. Sabu ɗun, o heɓuno weltaare e nder ngurndan makko ɗan. Hiɗon faalaa anndude fii makko ? —
Neene Timotee e pati makko jannuno mo fii Yahuwah
Timotee ko e saare inneteende Listaara o njanɗi. Fewndo ko o wonunoo paykun, pati makko Lowiisi e neene makko Eniisi, fuɗɗino mo jannude fii Yahuwah. Ko o njanɗaynoo, himo faalanoo wallugol woɓɓe goo ɓe annda Yahuwah.
Ko o woni suka, Puulusa yeetino mo yo ɓe yaadu, ɓe waajoda e nokkeeli goo. Timotee wi’i : « Awa ! » Hari himo hebili yahugol walla woɓɓe goo.
Timotee yaaduno e Puulusa e saare inneteende Masedonii e nder Tesalonii. Fii yahugol ton, ɓe seppuno ko woɗi ontuma ɓe ƴetti laana. Ɓayri ɓe hewtii ton, ɓe walluno yimɓe buy anndugol Yahuwah. Kono woɓɓe e maɓɓe hari no monanii ɓe e no faalanoo waɗude ɓe ko boni. Ko sabu ɗun Puulusa e Timotee iwunoo ton ɓe yaari nokkuure goo fii waajagol.
Leɓɓi seeɗa feƴƴi, Puulusa yeeti Timotee yo o yilto Tesalonii, o ndartoya musiɓɓe maɓɓe ɓen. Himo haanunoo wondude e cuucal fii yiltitagol e nden saare bonnde. Kono Timotee yahuno ɓayri himo aanannoo musiɓɓe makko wonunooɓe ton ɓen. O artuno o yewti Puulusa piiji moƴƴuɗi. Musiɓɓe ɓen Tesalonii hari hiɓe e jam !
Timotee golluduno e Puulusa duuɓi buy. Ɲannde goo Puulusa winnduno ko Timotee o haanunoo nulude fii wallitagol mofte ɗen. Timotee wallitino mofte ɗen. Timotee no yiɗunoo Yahuwah.
Hiɗon yiɗi yimɓe e hiɗon faalaa wallude ɓe, ɓe annda Yahuwah ? — Si on waɗii ɗun, on heɓay weltaare e nder ngurndan mon ɗan wano Timotee !
JANNGEE KA NDER DEFTERE MON
2 Timotee 1:5 ; 3:15
Kuuɗe sahaabaaɓe ɓen 16:1-5 ; 17:1-10
1 Tesalonii 3:2-7
Filipii 2:19-22
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn dyu_Latn fuv_Latn mos_Latn kbp_Latn